PROCEDURĂ DE SELECŢIE A DIRECTORULUI 
SOCIETĂȚII COMERCIALE SERVICII PUBLICE ALEXANDRIA SRL

În aplicarea art. 35 din OUG nr. 109/2011 privind guvernanţa corporativă a întreprinderilor publice, modificată, Consiliul de Administraţie al Societăţii ”Servicii Publice Alexandria” SRL, cu sediul în Alexandria, Șoseaua Turnu Măgurele, bloc Piața PECO, jud. Teleorman, înregistrată la ORC Telerorman sub nr. Cod fiscal: RO 27259202, J34/405/2010,

ANUNŢĂ

organizarea procedurii de selecţie pentru postul de Director al societăţii menționate.
Candidaţii trebuie să îndeplinească următoarele condiţii obligatorii:
[bookmark: _Hlk188880168]
1) Cetăţenie română, cetăţenie a altor state membre ale Uniunii Europene sau a statelor aparţinând SEE;
2) cunoașterea limbii române (scris și vorbit) și domiciliul/reședința în România; 
3) capacitate deplină de exercițiu;
4) studii superioare (inginerie, economice, juridice, științe sociale) de lungă durată sau licenţă + master, potrivit sistemului Bologna;
5) cel puțin 5 ani de experiență profesională;
6) o experienţă relevantă în consultanţă în management sau în activitatea de conducere a unor autorităţi publice, întreprinderi publice ori societăţi din sectorul privat;
7) să nu fi fost destituit/ă dintr-o funcție publică, să nu îi fi fost revocat contractul de mandat sau nu îi fi încetat contractul individual de muncă pentru motive disciplinare în ultimii 5 ani; 
8) să nu se afle în conflict de interese, interdicții  sau incompatibilități prevăzute de OUG 109/2011 privind guvernanța corporativă a întreprinderilor publice,  cu modificările și completările ulterioare;
9) să nu se afle într-una din situaţiile prevăzute de art. 82-88 din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea faptelor de corupţie, precum şi cele referitoare la conflictul de interese, modificată;
10) să nu aibă înscrieri în cazierul judiciar și fiscal
11) să nu fi fost condamnat/ă pentru gestiune frauduloasă, abuz de încredere, fals, uz de fals, înșelăciune, delapidare, mărturie mincinoasă, dare sau luare de mită, pentru infracțiunile prevăzute în Legea nr.129/2019 pentru prevenirea şi combaterea spălării banilor şi finanţării terorismului cu modificările și completările ulterioare, sau pentru infracţiunile prevăzute de Legea nr. 31/1990 a societăților, republicată și modificată, chiar dacă faptele au fost reabilitate/grațiate/amnistiate etc.
12) să nu fie sau să nu fi fost în ultimii 3 ani în stare de litigiu sau în situaţie de conflict ori incompatibilitate cu societatea comercială Servicii Publice Alexandria SRL sau cu  autoritatea tutelară a societăţii menţionate;
13) să aibă stare de sănătate corespunzătoare funcției pentru care candidează, atestată pe bază de documente medicale.


Criterii de evaluare: 
· Competențe specifice sectorului de activitate a întreprinderii publice;
· Competențe de importanță strategică;
· Cunoștințe de guvernanță corporativă;
· Competențe sociale și personale;
· Experiență pe plan local sau internațional;
· Trăsături personale;
· Alte criterii: rezultate economico-financiare; condamnări; înscrieri în cazierul fiscal; alinierea cu scrisoarea de asteptari a actionarilor etc.


Dosarul de participare se va depune atât la sediul central al societății, situat în Alexandria, Sos.Tr. Magurele, bloc Piata Peco, cât și în fomat electronic (documente scanate) la adresa mail concurs.directorscsp@gmail.com până la data de 07.03.2025 ora 10.00 și va conține în mod obligatoriu, sub posibila sancțiune a respingerii candidaturilor/dosarelor incomplete:
1)Scrisoare de intenție;
2)Curriculum Vitae – model european conf. H.G. nr. 1021/2004;
3)copie act de identitate atestat conform cu originalul;
4)copie documente care atestă pregătirea profesională (acte de studii, atestate conform cu originalul);
5)copie documente care atestă experiența profesională (copie carnet de muncă, extras Revisal sau adeverințe originale sau atestate conform cu originalul);
6)declaraţie pe proprie răspundere privind îndeplinirea punctelor 3), 7), 8) 9), 11) și 12) din ”Condiții” (declarația se solicită și se obține pe email); 
7)declaraţie (netipizată) de consimţământ prin care candidatul îşi exprimă acordul de a i se procesa datele personale în scopul exclusiv al procedurii de recrutare şi selecţie;
8)declarație (netipizată) pe propria răspundere, potrivit căreia documentele depuse fizic la sediul central al societății sunt identice cu cele transmise prin e-mail;
9)cazier judiciar și cazier fiscal;
               10)adeverință eliberată de medicul de familie privind starea de sănătate corespunzătoare pentru exercitarea funcției de Director;

      Candidaţilor li se pot solicita documente suplimentare de natură să probeze îndeplinirea condiţiilor legale.

Selecția se va realiza pe baza următoarelor: analiza dosarelor, interviuri, probă scrisă (după caz), declarație de intenție. Bibliografia de concurs va fi comunicată pe e-mail candidaților care îndeplinesc condițiile obligatorii din prezentul anunț.
Candidații vor fi informați, prin poștă sau la adresa de e-mail comunicată, asupra rezultatelor fiecărei etape a procedurii de selecție. 

      Candidații pot obține informaţii suplimentare referitoare la modul de depunere al dosarelor, de la expertul independent desemnat, la tel.: 0744-795401, în zilele lucrătoare, orele 8,00 – 14,00.

